# דמות הבוגר/ת בסיעוד:

בוגר התכנית לתואר ראשון במדעי הסיעוד (BSN) ידע:

* להעניק טיפול סיעודי בהתאם לתהליך הסיעודי (איסוף נתונים, אבחון, תכנון, התערבות, הערכה) תוך שימוש בעקרונות החשיבה השיטתית והביקורתית, עקרונות רישום ודיווח ותוך גילוי אחריות אישית ומקצועית לטיפול המוענק על ידו.
* להעניק טיפול בסיסי, איכותי ובטוח במצבי בריאות וחולי מגוונים ובמסגרות בריאות שונות באשפוז ובקהילה.
* להשתמש באופן יעיל במיומנויות תקשורת המותאמות למצבים שונים בעשייה הסיעודית (תמיכה, ייעוץ, הכוונה, ניהול ברמה תחילית) עם מטופלים ובני משפחתם ועם עמיתים מקצועיים.
* לבנות תכנית טיפול סיעודית הרואה את המטופל במרכז, נשענת על עשייה מבוססת ראיות, כשירות תרבותית, חוקים ונהלים ועל עקרונות האתיקה המקצועית.
* לקחת חלק ולהתערב בפעולות חברתיות לקידום הבריאות והרווחה בחברה ובקהילה.
* לערוך מחקר בתחום הבריאות על כל שלביו.
* להכיר באחריותו להמשך התפתחותו האישית והמקצועית.